EkBass/fiwiki-20250220-pages-articles huggingface dataset:
Ethel Kennedy

Ethel Kennedy (omaa sukua Skakel, 11. huhtikuuta 1928 Chicago – 10. lokakuuta 2024) oli Kennedyn klaanin jäsen ja Robert F. Kennedyn puoliso. Robert ja Ethel Kennedy saivat 11 lasta. Viimeinen lapsista syntyi Robertin murhan jälkeen. # Kathleen (1951) # Joseph (1952) # Robert (1954) # David (1955–1984) # Courtney (1956) # Michael (1958–1997) # Kerry (1959) # Christopher (1963) # Matthew (1965) # Douglas (1967) # Rory (1968) Ethel Kennedy oli Robert F. Kennedy Memorial Centren perustaja. Sen tavoitteena on jatkaa Robert F. Kennedyn elämäntyötä myöntämällä ihmisoikeus- ja journalistipalkintoja. == Lähteet == == Aiheesta muualla == * * http://www.kennedy-web.com/ethel.htm Luokka:Kuuluisien henkilöiden puolisot Luokka:Kennedy-suku Luokka:Vuonna 1928 syntyneet Luokka:Vuonna 2024 kuolleet
Glen Salmon

Glen George Salmon (s. 24. joulukuuta 1977 Harare, Zimbabwe) on zimbabwelaissyntyinen mutta Etelä-Afrikkaa edustava jalkapalloilija. Seuratasolla hän edustaa eteläafrikkalaista Supersport Unitedia. Pääsarjatasolla Salmon on edustanut Supersport Unitedin lisäksi Alankomaissa NAC Bredaa ja FC Groningenia sekä Kreikan Superliigassa PAOK Salonikia. Alemmilla tasoilla hän on pelannut Chiltern Parkissa, Christian Brothers Collegessa, Boksburg FC:ssä ja Alberton FC:ssä. Euroopassa Salmon pelasi vuosina 1999–2008. == Aiheesta muualla == *Salmon Voetbal International -tietokannassa *Salmon Soccerbase-tietokannassa *Salmon Weltfussball- tietokannassa *Salmonin tilastoja Luokka:Eteläafrikkalaiset jalkapalloilijat Luokka:Vuonna 1977 syntyneet Luokka:Elävät henkilöt
Patrick J. Kennedy

Patrick Joseph Kennedy (s. 14. heinäkuuta 1967) on yhdysvaltalainen demokraattisen puolueen poliitikko. Hän toimi vuodesta 1995 vuoteen 2011 Yhdysvaltain edustajainhuoneessa Rhode Islandin edustajana. Hän kuuluu Kennedyn sukuun – hänen isänsä oli senaattori Ted Kennedy.http://www.dailymail.co.uk/news/article-2015286/Patrick-Kennedy- marries-school-teacher-lover-clan-splits-future- Camelot.htmlhttp://www.patrickjkennedy.net/about-patrick-j-kennedy https://www.govtrack.us/congress/members/patrick_kennedy/400215 Kennedy on ollut vuodesta 2011 lähtien naimisissa Amy Petitgoutin kanssa. Heillä on kolme yhteistä lasta. Kennedy on sairastanut kaksisuuntaista mieliala- eli bipolaarihäiriötä. == Lähteet == == Aiheesta muualla == Luokka:Kennedy-suku Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1967 syntyneet Luokka:Elävät henkilöt
Tessin

Tessin tarkoittaa seuraavia: * Ticino, Sveitsin kantoni, ==Sukunimi== * Carl Gustaf Tessin (1695–1770), ruotsalainen valtiomies, Nicodemus Tessin nuoremman poika * Nicodemus Tessin vanhempi (1615–1681), ruotsalainen arkkitehti * Nicodemus Tessin nuorempi (1654–1728), ruotsalainen arkkitehti, Nicodemus Tessin vanhemman poika Luokka:Luettelot henkilöistä sukunimen mukaan
Robbie Savage

Robbie Savage (s. 18. lokakuuta 1974 Wrexham, Wales) on walesilainen jalkapalloilija, pelipaikaltaan keskikenttäpelaaja. Savage aloitti uransa juniorina Manchester Unitedissa, mistä hän siirtyi Crewen junioriakatemiaan. Heinäkuussa 1997 hän siirtyi Leicesteriin, missä vietti viisi vuotta ja voitti kahdesti Liigacupin. Hän pelasi ensi kerran myös Walesin maajoukkueessa. Leicesterin pudottua Valioliigasta kauden 2001–2002 päätteeksi hän siirtyi Birminghamiin, missä hän pelasi 88 ottelua ja teki 12 maalia. Tammikuussa 2005 Savage siirtyi Blackburniin, jossa hän pelasi kolme vuotta ja tammikuussa 2008 Derby hankki miehen kahden miljoonan euron siirtokorvausta vastaan . Savage lopetti uransa kauden 2010–2011 jälkeen. Maajoukkueessa Savage toimi pitkän aikaa kapteenina ja oli vähällä johdattaa joukkueen vuoden 2004 EM-kisoihin. John Toshackin vuonna 2004 alkaneella valmentajakaudella Savage ei enää pelannut maajoukkueessa. Hän pelasi kaikkiaan 39 maaottelua ja teki niissä kaksi maalia. == Lähteet == Luokka:Walesilaiset jalkapalloilijat Luokka:Vuonna 1974 syntyneet Luokka:Elävät henkilöt
Graniittitalo

thumb|250px|Graniittitalo, vasemmalla Tennispalatsin kulmaa. Graniittitalo on Kampissa Helsingin ydinkeskustassa sijaitseva liikerakennus. Se sijaitsee Salomon­kadun varrella Tennispalatsin ja hotelli Presidentin välissä. Sen vieressä Salomonkadun toisella puolella on vuonna 2005 avattu Kampin keskus. Talon ovat suunnitelleet Heikki ja Kaija Siren ja se valmistui vuonna 1985. Talossa toimii useita erikoisliikkeitä ja yritysten toimitiloja, mm. Terveystalon toimipiste. Talon kokonaispinta-ala on 26 058 m². Kiinteistön omistaa ja sitä isännöi Ilmarinen. Graniittitalon suurin käyttäjä oli vuosina 1988–2016 Anttilan tavaratalo. Vuonna 2005 Anttila laajeni myös Kampin keskuksen terminaalitasolle, josta oli suora liukuporrasyhteys Graniittitalon puolelle. Kampin Anttila suljettiin lopullisesti 25. syyskuuta 2016 Anttilan konkurssin myötä. 14\. lokakuuta 2017 Graniittitalon katutasoon avattiin Lidl- myymälä. ==Lähteet== ==Aiheesta muualla== * Graniittitalo * Luokka:Helsingin liikerakennukset Luokka:Kamppi Luokka:Heikki ja Kaija Sirenin suunnittelemat rakennukset
Den Harrow

Den Harrow on italialainen italodisko-musiikkiprojekti, jossa esiintyjänä toimii Stefano Zandri (s. 4. kesäkuuta 1962). Hän oli suosittu 1980-luvulla, jolloin Den Harrow -nimellä tehtiin useita hittejä, kuten "Don't Break My Heart", "Bad Boy", "Catch the Fox" ja "Future Brain". Projektin panivat alulle tuottajat Roberto Turatti ja Miki Chieregato. Stefano Zandri ei kuitenkaan 1980-luvulla itse laulanut omia kappaleitaan, vaan hän oli ainoastaan hahmo, joka huulisynkkasi varsinaisten laulajien äänen. Aluksi Chuck Rolandon ääntä käytettiin kappaleissa "To Meet Me" ja "Taste of Love". Myöhemmin Silver Pozzoli valittiin laulamaan kappale "Mad Desire". Suurimman osan kappaleista, mukaan lukien hittibiisin "Don't Break My Heart", lauloi kuitenkin Tom Hooker. Tätä ei kuitenkaan aikoinaan yleisölle kerrottu minkä lisäksi Zandrin valehdeltiin olevan amerikkalaissyntyinen ja sukunimeltään Carry. Ensimmäinen kappale, jolla hän itse lauloi, oli vuonna 1991 julkaistu "Ocean". Stefanon ura alkoi, kun Roberto Turatti, joka tuohon aikaan oli DJ "American Disaster" yökerhossa Milanossa, huomasi hänen kykynsä. Turatti ja Miki Chieregato ryhtyivät hänen tuottajikseen, ja hänestä päätettiin tehdä tähti. Samaan aikaan myös tuleva nimi valittiin, joka oli väännös italian kielen rahaa tarkoittavasta sanasta denaro. 1990-luvulla Turatin ja Chieregaton sijaan Den Harrowille uutta musiikkia tuotti muun muassa Mauro Farina ja aikansa trendejä seuraten musiikki vaihtui italodiskosta eurodanceksi. == Diskografia == === Albumit === * 1985 Overpower * 1987 Day by Day * 1988 Lies (julkaistu samana vuonna myös nimellä Born to Love) * 1995 I, Den * 1999 Back from the Future === Singlet === * 1983 To Meet Me * 1983 A Taste of Love * 1984 Mad Desire * 1985 Future Brain * 1985 Bad Boy * 1985 Charleston * 1985 Overpower * 1986 Catch the Fox (Caccia alla Volpe) * 1987 Don't Break My Heart * 1987 Tell Me Why * 1987 Day by Day * 1987 Energy Rain * 1988 Born to Love * 1988 My Time / You Have a Way * 1988 You Have a Way * 1988 Lies / I Wanna Go * 1989 Holiday Night * 1989 Take Me Back * 1991 Ocean * 1992 All I Want Is You * 1992 Real Big Love * 1993 Take Me * 1993 You and the Sunshine * 1994 The Universe of Love * 1995 I Need a Lover * 1995 Tomorrow Is Another Day * 1996 I Feel You * 1999 Go Away * 2000 Future Brain 2000 * 2000 Don't Break My Heart 2000 * 2006 Push Push == Katso myös == * Italodisko * Eurodance == Aiheesta muualla == * http://www.eurodancehits.com/italodanceartists/denharrow.html Luokka:Italialaiset laulajat Luokka:1980-luvun yhtyeet ja sooloartistit Luokka:Italodisko-artistit Luokka:Vuonna 1962 syntyneet Luokka:Elävät henkilöt
Termoluminesenssiajoitus

Termoluminesenssiajoitus on eräs ajoitusmenetelmä, jolla voidaan määrittää tuhansien – satojen tuhansien vuosien ikäisten esineiden tai aineiden ikä. Menetelmä perustuu kiteisten mineraalien saaman säteilyannoksen mittaamiseen kuumentamalla niitä. Kuumennettaessa ainetta siitä lähtee heikkoa valoa, joka on termoluminesenssia. Termoluminesenssiajoituksella saadaan selville, milloin mineraaleja sisältävä esine (esimerkiksi keramiikkaa) tai aine (esimerkiksi sedimenttiä) on viimeksi kuumennettu. Kun mineraaleja sisältävää esinettä kuumennetaan yli 550-asteiseksi, se vapauttaa säteilyä, jonka määrä riippuu esineen iästä. Esimerkiksi kvartsissa ja maasälvässä luonnon taustasäteily ja kosminen säteily aiheuttavat joidenkin perustilassa olevien elektronien siirtymisen viritystytiloille. Useimmiten viritystilat purkautuvat pian, mutta joissain tapauksissa elektroni loukkuuntuu hilavirheen takia. Kuumennus purkaa nämä loukkuuntuneet viritystilat, mikä saa esineen hohtamaan heikosti valoa. Tämä valo on termoluminesenssia. Nuorten esineiden ajoituksessa menetelmä on melko tarkka, mutta vanhojen ajoituksessa hyvin epätarkka. Menetelmä vaatii taustasäteilyn tuntemista. Tämänhetkinen taustasäteily mitataan yleensä kahdella kuumennuksella. Kahden kuumennuksen välillä kertynyt taustasäteily on pohjana iänmääritykselle. On mitä todennäköisintä, että taustasäteily kuitenkin vaihtelee satojen tuhansien vuosien kuluessa kohtalaisen paljon ja lisää menetelmän epätarkkuutta. Luokka:Iänmääritys
Adenovirukset

Adenovirukset (Adenoviridae) on sekä ihmisessä että eläimissä elävien virusten heimo. Ne ovat saaneet nimensä kitarisojen eli adenoidien mukaan, joista virus on ensimmäisenä eristetty. Adenovirus on vaipaton DNA-virus, joka on halkaisijaltaan noin 82 nanometriä. Viruksen DNA replikoidaan sen infektoiman solun tumassa, ja proteiinisynteesi tapahtuu solulimassa. Syntetisoidut proteiinit kuljetetaan tumaan, jossa virus kootaan. Adenovirus kestää happamia ja emäksisiä olosuhteita, joten se säilyy ehjänä ruuansulatuskanavassa, jätevedessä ja uima-altaissa. Ihmisen adenovirus-perheeseen kuuluu yli 50 erilaista serotyyppiä, jotka voivat aiheuttaa infektioita useissa eri elimissä, kuten keuhkoissa, hengitysteissä, silmissä, virtsarakossa, suolistossa ja maksassa. Adenovirukset voivat aiheuttaa infektioita myös sydämessä. Adenovirukset aiheuttavat muun muassa lasten nielutulehduksia, flunssaa, silmä- ja hengitysteiden tulehduksia. Noin viisi prosenttia alle nelivuotiaiden lasten hengitystieinfektioista on adenoviruksen aiheuttamia. Adenovirus aiheuttaa oireina oksentelua, kuumetta, löysää ulostetta ja flunssaa. Elimistön nestetasapaino on kovilla varsinkin pienillä vauvoilla. Adenovirus on melko lailla rotaviruksen kaltainen tauti. Ripulointi saattaa kestää useita viikkoja. Suomessa varmistettiin 994 adenovirusinfektiota vuonna 2017.Tartuntataudit Suomessa 2017, sivu 7 Terveyden ja hyvinvoinnin laitos == Lähteet == == Aiheesta muualla == *Laji.fi: Adenoviridae *ViralZone: Adenoviridae * Luokka:Seulonnan keskeiset artikkelit
Rosso

Rosso on Suomessa toimiva, S-ryhmään kuuluva italialaishenkinen perheravintolaketju. ==Rosso-ravintolat== Rossot ovat italialaishenkisiä ruokaravintoloita, jotka palvelevat kaupunkien keskustoissa, yleensä kauppakeskuksessa tai Sokos-hotellissa. Rossoja oli vuoden 2018 alussa yhteensä 28. Rosso-ketju työllisti vuonna 2011 noin 700 henkilöä. Ruokailutottumusten kansainvälistyessä on Rossoja 2010-luvun lopulta alkaen kehitetty aitoitalialaisempaan suuntaan. ==Rosso Express -ravintolat== Rosso Expressissä myydään pizzaa sekä pannupizzaa. Rosso Expressit palvelevat S-ryhmän liikenneasemilla, kauppakeskuksissa sekä Prismoissa ja Sokoksissa muodostaen yleisesti Presson ja Hesburgerin kanssa ravintolamaailman. ==Historiaa== Ensimmäinen Rosso avattiin Lahden keskustaan vuonna 1978. 1980-luvun puolessavälissä Rossoja oli kymmenkunta, ja vuonna 1997 yhteensä 46. Rosso-konseptin suunnitteli pitkään HOK:n palveluksessa ollut aviopari Aimo ja Maria Bonden, sanojensa mukaan ”käymättä kertaakaan Italiassa”. Tavoitteena oli madaltaa suomalaisten kynnystä ravintolaruokailuun. 1970-luvun mittaan Suomessa yleistynyt pizza otettiin rennon ravintolaruokailun päätuotteeksi, ja Rosso olikin ensimmäinen valtakunnallinen pizzaa tarjoava ketju. Eteisvahtimestaria tai erillistä viinikassaa ei ollut, mutta järjestyshäiriöt jäivät silti vähäisiksi. Rossosta ei voinut varata pöytää ja se avautui jo kello yhdeksän aamulla. Uutta oli myös lasten leikkinurkkaus, ja henkilökuntaa opastettiin puhuttelemaan lapsia aina ensimmäisenä. Ravintoloiden ruokalistoihin oli lisätty tahallaan kirjoitus- ja käännösvirheitä, koska asiakkaan itsetuntoa kohotti se, kun hän sai huomauttaa virheistä tarjoilijalle. Rosso oli Restelin Martina-ketjun kanssa ensimmäisiä ketjuravintoloita, joissa käytettiin paljon puolivalmisteita: valmiiksi kuorittuja ja esikäsiteltyjä pakasteperunoita, valmiskastikkeita ja valmiiksi leikattua lihaa. Tällä pyrittiin paitsi tarjoamaan yhdenmukaisia annoksia kaikissa ravintoloissa lapsiperheille ja muille tuttua ja turvallista hakeville kohderyhmille, myös työvoimakustannusten säästöön: keittiössä saattoi työskennellä vain yksi ihminen. Vuonna 1995 Rossoissa otettiin käyttöön raasteita ja patonkia alkupaloiksi tarjoava noutopöytä. Vuonna 2014 raastepöytä vaihtui italialaiseksi antipastopöydäksi, mutta perinteinen raastepöytä palautettiin syksyllä 2021. 2010-luvulla Rosson ruokalistalla ovat olleet myös italialaiset risotot. == Lähteet == == Kirjallisuutta == * Herkullisia kohtaamisia viideltä vuosikymmeneltä, Hotelli- ja ravintolamuseo 2015. (kirja asiakkaiden Rosso-kokemuksista) == Aiheesta muualla == * Rosso- ravintoloiden sivut Luokka:S-ryhmä Luokka:Suomalaiset ravintolaketjut
Vinnie Paul

Vincent Paul Abbott (11. maaliskuuta 1964 Dallas, Texas – 22. kesäkuuta 2018 Las Vegas, NevadaVinnie Paul, Legendary Drummer for Pantera & Damageplan, Dead at 54), joka tunnettiin paremmin taiteilijanimellä Vinnie Paul, oli Pantera- metalliyhtyeen rumpali. Hän perusti Panteran yhdessä veljensä Dimebag Darrellin kanssa vuonna 1981. Pantera hajosi virallisesti vuonna 2003 kun Phil Anselmo ja Rex Brown eivät olleet yhteyksissä muihin yhtyeen jäseniin tauon jälkeen. Tämän jälkeen Paul ja Darrell perustivat Damageplan -yhtyeen joka nauhoitti yhden levyn nimeltä New Found Power. Yhtyeen ura päättyi vuonna 2004, kun Nathan Gale ampui Darrellin kesken Damageplanin esiintymisen Ohiossa. Paul oli murtunut veljensä kuolemasta ja piti tauon, kunnes hän palasi kun häntä pyydettiin liittymään Hellyeah-nimiseen yhtyeeseen vuonna 2006, jossa hän soitti kuolemaansa asti. Hellyeah on julkaissut viisi levyä, ensimmäisen vuonna 2007 ja viimeisimmän 2016. Paulilla, Darrelilla ja kantrimuusikko David Allan Coella oli sivuprojekti nimeltä Rebel Meets Rebel jonka nauhoittamat materiaalit julkaistiin albumina vuonna 2006. Paulilla oli myös oma levy-yhtiö nimeltä Big Vin Records. Paul menehtyi kesäkuussa 2018 sydänlihasrappeuman aiheuttamaan sydänkohtaukseen kotonaan Las Vegasissa. == Rummut == Vinnie Paul tuli tunnetuksi persoonallisesta groovaavasta soittotyylistään, isokokoisista rummuistaan ja nopeista soittosarjoista bassorummuilla. Paul käytti Taman, Remon ja Pearlin rumpuja, sittemmin hän käytti Ddrumeja. Paul ei mikittänyt live-esiintymisissään tomeja, virveliä ja bassorumpuja, vaan hän käytti triggereitä jotka samplaavat äänet, jotka hän oli itse studiossa äänittänyt saadakseen mahdollisimman samankaltaiset äänet rumpuihin kuin levyllä. Symbaaleina hänellä oli Sabianeja. == Diskografia == ===Pantera=== * * * * * * * * * * * ===Damageplan=== * ===Rebel Meets Rebel=== * ===Hellyeah=== * * * * * ==Lähteet== Luokka:Pantera Luokka:Yhdysvaltalaiset rumpalit Luokka:Vuonna 1964 syntyneet Luokka:Vuonna 2018 kuolleet
Niittyaho

Niittyaho (aikaisemmin Niittuaho) on noin 450 asukkaan kylä Muuramessa. Niittyahossa toimii Niittyahon kyläyhdistys ja Niittyahon vanhempainyhdistys. Niittyaho sijaitsee noin viiden kilometrin päässä Muuramen kirkonkylästä ja 20 kilometrin päässä Jyväskylästä. Siellä toimii kyläkoulu.Niittyahon koulu Niittyaho, Muurame.fi Niittyahon Harjun tarjoamia liikuntamahdollisuuksia ovat muiden muassa talvella hiihtoladut ja kesällä lenkkeilypolut. Talvella Niittyahon koulun pihaan jäädytetään luistinrata. == Lähteet == == Aiheesta muualla == Luokka:Muuramen kylät ja alueet
Adenooma

Adenooma on hyvälaatuinen rauhaskasvain.Terveyskirjasto, Duodecim Niitä voi tulla moniin elimiin, kuten kilpirauhaseen, lisämunuaiseen, aivolisäkkeeseen tai suolistoon. Vaikka adenoomat ovat hyvänlaatuisia, ne on joskus tutkittava tai poistettava syöpäepäilyjen vuoksi. Tietyt adenoomat voivat hoitamattomina muuntua pahanlaatuisiksi adenokarsinoomiksi.Suolistosyöpä ja sen ehkäisy, Cancer fi ==Lähteet== == Aiheesta muualla == Luokka:Kasvaimet Luokka:Seulonnan keskeiset artikkelit
Demi (lehti)

Demi oli suomalainen teini-ikäisille suunnattu aikakauslehti. Demi oli aktiivinen Instagramissa ja YouTubessa. Lehteä julkaistiin vuodesta 1998 vuoteen 2021. Lehden kuukausittainen levikki oli noin 48 382 (LT 2016) ja lukijamäärä noin 85 000.https://www.a-lehdet.fi/yrityksille/demi Lehteä julkaisi A-lehdet. Lehti ilmestyi 10 tai 12 kertaa vuodessa. Lehden ensimmäinen päätoimittaja oli Oona Tuomi. Hänen jälkeensä päätoimittajina toimivat ainakin Jenni Lieto 2005–, Anni Lintula 2012– ja Päivi Lehtomurto 2018–2020 . Lehden perustamisen aikoihin vuonna 1998 kohderyhmäksi ilmoitettiin alle 20-vuotiaat ts. vuoden 1978 jälkeen syntyneet teinitytöt. Vuonna 2021 lehden kohderyhmäksi nimettin ns. Z-sukupolvi, eli vuosina 1995–2010 syntyneet nuoret, erityisesti tytöt. Vuonna 2004 Demin levikki oli 54 500 ja se oli Suomen suurin nuorten lehti. Vuonna 2013 Seta palkitsi Demin homo- ja binuorten sekä sukupuolivähemmistöihin kuuluvien nuorten huomioon ottamisesta Asiallisen tiedon omena -palkinnolla, kun Demi oli ryhtynyt käyttämään hetero-oletuksen sijaan neutraaleja ilmaisuja. "Tyttö- tai poikaystävän" sijaan lehdessä käytettiin sanoja ”muru”, ”kulta”, ”rakas” tai ”ihastus”. Vuonna 2020 Demi-brändin lehdellä oli 33 000 lukijaa per numero ja verkkosivuilla 54 000 lukijaa viikossa.https://mediaauditfinland.fi/wp- content/uploads/2021/01/KMT_2020_lukijamaarat-26-01-2021.pdf Demi rohkaisi nuoria vaikuttamaan heille tärkeisiin asioihin, ja jokaisessa numerossa oli nuorten haastatteluita ja nuorten tekemää sisältöä. Demin aiheita olivat muun muassa opiskelu, harrastukset, kansainvälisyys, ihmissuhteet, hyvinvointi, kauneus, kirjat ja herkkureseptit. Esillä olivat myös ajankohtaiset ilmiöt ja tunnetut YouTube-tähdet ja artistit. Lisäksi jokaisessa numerossa on erilaisia asiantuntijapalstoja, kuten Kysy terveydestä tai Kysy suhteista. Demi.fi- verkkosivusto oli nuorten keskustelupalsta. Sivuston kuukausitavoittavuus oli noin 584 000.https://fiam.fi/tulokset/ Demi.fi sulkeutui virallisesti 29. maaliskuuta 2021. Keskustelupalstan sisältö on tallennettu Kansalliskirjaston kokoelmiin. Talletuksen yhteydessä entinen päätoimittaja Lehtomurto luonnehti sitä tosi ainutlaatuiseksi yhteisöksi nuorille, erityisesti tytöille ja sukupuolivähemmistöille. Demi julkaisi myös lukuvuosikalenteria. Lehden viimeinen numero ilmestyi 8. huhtikuuta 2021. ==Katso myös== *Suosikki *Miss Mix == Lähteet == == Aiheesta muualla == * Demi-lehden virallinen sivusto Luokka:Suomalaiset nuortenlehdet Luokka:Ilmestymästä lakanneet suomalaiset aikakauslehdet
Steven Pinker

Steven Arthur Pinker (s. 18. syyskuuta 1954 Montreal, Kanada) on kanadalais- yhdysvaltalainen psykologi, kognitiotieteilijä ja tietokirjailija, joka tunnetaan erityisesti teoksistaan The Language Instinct (1994), How the Mind Works (1997) ja The Blank Slate (2002). == Elämä == Pinker syntyi englanninkieliseen juutalaisyhteisöön Montrealissa, mutta ryhtyi ateistiksi 13-vuotiaana. Hänen isänsä Harry Pinker oli opiskellut juristiksi, mutta oli kuitenkin aluksi toiminut kulkukauppiaana. Pinkerin äiti Roslyn puolestaan toimi uransa aikana sekä opinto-ohjaajana että lukion vararehtorina. Pinker työskentelee Yhdysvalloissa MIT:ssä, jossa hän on kognitiivisen neurotieteen osaston johtaja.Time Magazine luettu 22.10.2011 Hän tutkii aivojen osien tapaa käsitellä ympäristöstä tulevaa informaatiota ja on sitä mieltä, että ympäristön vaikutusta ihmisen käyttäytymiseen on huomattavasti liioiteltuLasse Berg, Gryning över Kalahari, s. 320 ("Man kan inte tänka sig människan utan miljö, och utan gener finns bara en gråsten. Men Pinker menar att miljöns roll är kraftigt överdriven. Skall man se det som att generna viskar till oss hur vi skall bete oss? Nej, generna viskar inte, de vrålar oss rätt in i öronen, säger [Pinker]."). Hän on omaksunut Noam Chomskyn opin siitä, että ihminen on syntyessään valmiiksi ohjelmoitu oppimaan kielioppiin pohjautuvan kielen. Hän on myös suosittu luennoitsija ja muistuttaa ulkoisesti rocktähteä. Steven Pinkerin ja Paul Bloomin artikkeli ”Natural language and natural selection”Behavioral and Brain Sciences 13, 707–727 (1990), jossa he esittivät nykyihmisen oletetun kielielimen kehittyneen normaalin luonnonvalinnan muovaamana, käynnisti nykyisen keskustelun kielen synnystä. Pinkerin mukaan maailma on mennyt parempaan suuntaan esimerkiksi väkivallan osalta. Hänen mukaansa esimerkisi Englannissa tapahtui keskiajalla yli 100 murhaa 100 000 ihmistä kohden, kun 1900-luvun alussa luku oli alle yksi suhteessa samaan lukumäärään. == Bibliografia == * Language Learnability and Language Development (1984) * Visual Cognition (1985) * Connections and Symbols (1988) * Learnability and Cognition (1989) * Lexical and Conceptual Semantics (1992) * The Language Instinct (1994) * How the Mind Works (1997) * Words and Rules (1999) * The Blank Slate (2002) * The Best American Science and Nature Writing (2004) * The Stuff of Thought (2007) * The Seven Words You Can't Say on Television (2008) * The Better Angels of Our Nature (2011) * Language, Cognition, and Human Nature: Selected Articles (2013) * The Sense of Style (2014) * Enlightenment Now (2018) * Rationality (2021) ==Lähteet== == Aiheesta muualla == * Pinkerin haastattelu Cosmoeticassa * J. P. Roos: The blank slate . 20.12.2002. * Markus Jokela: The blank slate . Homonculus 1/2004. *Jeremy Lent: Steven Pinkerin optimistinen kertomus ihmiskunnan edistyksestä on pahasti pielessä – Perustelut kahdeksalla kuviolla. Niin & näin 4/2018. Luokka:Yhdysvaltalaiset psykologit Luokka:Yhdysvaltalaiset tietokirjailijat Luokka:Humanistit Luokka:Yhdysvaltalaiset skeptikot Luokka:Vuonna 1954 syntyneet Luokka:Elävät henkilöt
Aerobinen

Aerobinen tarkoittaa happea tarvitsevaa. Sen vastakohta on anaerobinen. Sanaa käytetään monissa orgaanisia prosesseja kuvaavissa tilanteissa: * Soluhengitys on aerobinen prosessi, ja sen takia seuraavat asiat ovat aerobisia: ** Aerobinen liikunta on pitkäkestoista rasitusta, joka kehittää etenkin keuhkoja ja sydäntä. ***Aerobic-liikunta perustuu aerobiseen liikuntaan. ** Aerobiset eliöt ovat eliöitä, joiden aineenvaihdunta perustuu happeen. Luokka:Seulonnan keskeiset artikkelit
Juri Ljapkin

Juri Jevgenjevitš Ljapkin (, s. 21. tammikuuta 1945 Balašiha, Neuvostoliitto) on venäläinen entinen jääkiekkoilija, pelipaikaltaan puolustaja. Hän pelasi 354 liigaottelua tehden 126 maalia. Ljapkin pelasi 127 maaottelua tehden 18 maalia. Hän pelasi jääkiekkoseuroissa Kladnik ja Spartak Moskova. == Parhaat saavutukset == * jääkiekon olympiakulta 1976 * neljä jääkiekon maailmanmestaruuksia 1971, 1973, 1974,1975 * Neuvostoliiton urheilumestari 1973 Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Vuonna 1945 syntyneet Luokka:Elävät henkilöt
Herman Antell

Herman Frithiof Antell (28. toukokuuta 1847 Vaasa - 6\. huhtikuuta 1893 Pariisi) Otavan iso tietosanakirja, osa 1 (2. painos), Helsinki, 1961. oli suomalainen lääkäri ja taiteen keräilijä, jonka kokoelmat, Antellin kokoelmat, ovat Ateneumin taidemuseon perusta. Ylioppilasmatrikkeli 1853–1899 Herman Antell oli kruununvouti, kamarineuvos Herman Rosenbergin ja Brita Katarina Antellin avioton poika. Herman Rosenberg jäi leskeksi 1859 ja otti sen jälkeen Antellin kasvattipojakseen sekä testamenttasi myöhemmin suuren omaisuutensa tälle. Antell pääsi ylioppilaaksi 1865 Vaasan kymnaasista ja hän valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 sekä lääketieteen lisensiaatiksi 1874. Hän erikoistui silmäsairauksien hoitoon.Tuomas Jussila : Kamarineuvos Herman Rosenberg – itseoppineesta äpärästä miljonääriksi, , Oikeudellinen tieto ja taito Suomessa n. 1750-1920: Tapaustutkimus kansan oikeudellisesta osaamisesta esimodernissa Euroopassa-projekti 3.11.2020 Antell asui pääosan elämästään ulkomailla lähinnä Pariisissa ja keskittyi lääketieteen asemasta taiteen keräämiseen ja mesenaattina toimimiseen. Hänen ystäväpiirinsä kuului useita merkittäviä taiteilijoita, kuten Albert Edelfelt ja Ville Vallgren. Antell keräsi taiteen lisäksi rahoja ja aseita. Kuollessaan 1893 poikamies Antell jätti jälkeensä 2,5 miljoonan markan omaisuuden. Hän testamenttasi Ateneumin taidemuseolle paitsi taidekokoelmansa, myös rahaa kokoelman ylläpitoon.Ateneumin taidemuseon historiaa ja kokoelmien karttumisen vaiheita Ateneum Hän lahjoitti testamentissaan rahaa myös yliopistolle ottoisänsä, kamarineuvos Herman Rosenbergin kunniaksi nimettyyn rahastoon;Nimikkorahastot Helsingin yliopisto rahaston turvin yliopiston piti myöntää matka-apurahoja tutkijoille.Suomen Kulttuurirahasto Tutkimuksen Aika Herman Antellin ostamat Suomen kansallismuseolle lahjoitetut pueblointiaanien hautaesineet ja luut on palautettu takaisin Yhdysvaltoihin alkuperäisväestön edustajille. Päätös palautuksesta tehtiin vuonna 2020. ==Katso myös== * Antell * Antellin valtuuskunta == Lähteet == Luokka:Suomalaiset taide-elämän vaikuttajat Luokka:Taiteen keräilijät Luokka:Suomalaiset keräilijät Luokka:Vuonna 1847 syntyneet Luokka:Vuonna 1893 kuolleet
Antirealismi

Antirealismi on filosofian käsite, joka viittaa ontologiassa ja tietoteoriassa todellisuuden tai sitä koskevan tiedon kiistämiseen ja etiikassa käsitykseen, jonka mukaan ei ole olemassa moraalisia tosiasioita. Suomalaisessa filosofiassa tunnettu moraalisen antirealismin edustaja oli Edvard Westermarck. Antirealismi muistuttaa irrealismia, joka perustuu ajatukseen, ettei nähdä olevan olemassa sellaista maailmaa, jossa moraaliset seikat olisivat päteviä. == Lähteet == == Katso myös == * Amoralismi * Moraalinen realismi * Objektiivisuus * Relativismi * Subjektiivisuus * Subjektivismi == Aiheesta muualla == * Luokka:Etiikka Luokka:Ontologia Luokka:Realismi Luokka:Tietoteoria
Kantilaisuus

Kantilaisuudella tarkoitetaan filosofisia näkemyksiä, jotka rakentuvat Immanuel Kantin filosofian pohjalle.Nimitys: kantilaisuus. Tieteen termipankki. Viitattu 28.7.2015. Kantilaisuus voidaan jakaa erilaisiin ryhmiin: * Kantin välittömät oppilaat, kuten M. Herz, G. B. Jäsche, C. C. E. Schmid, J. G. K. C. Kiesewetter, W. T. Krug ja Friedrich Gottlob Born. * Filosofit, joiden ajattelu seurasi Kantia monissa asioissa, vaikkakin tietyin muutoksin: esimerkiksi Karl Leonhard Reinhold, Jakob Friedrich Fries, Salomon Maimon ja Friedrich Eduard Beneke. * Uuskantilaiset (Marburgin ja Badenin koulukunta) * Kriitikot (uuskantilaisuudesta riippumattomat Kantin seuraajat) * Nykyajan Kant-tutkijat, kuten Otfried Höffe, Helmut Holzhey, Dieter Henrich, Gerold Prauss, Norbert Hinske, Rainer Brandt, Paul Guyer ja Henry E. Allison. Kantilaiset suuntaukset yrittivät ratkaista muun muassa suhdetta olion ja ilmiön välillä sekä monia muita riittämättömäksi koettuja Kantin ajatuskehitelmiä. Osa pyrki säilyttämään Kantin muotoilut sellaisenaan, osa muokkasi ja laajensi tämän filosofiaa. Hegeliläisyyden ajauduttua filosofisiin ja erityistieteellisiin vaikeuksiin syntyi uuskantilaisuus, jossa tehtiin paluu Kantin ajatuksiin. Termiä ”kantilaisuus” voidaan käyttää edelleen nykyfilosofiassa kuvaamaan tiettyjä mielenfilosofisia, tietoteorisia ja eettisiä näkemyksiä. Etiikassa kantilaisuus on velvollisuusetiikan pääsuunta. == Kantilaisia ja uuskantilaisia filosofeja == * Bruno Bauch * Friedrich Eduard Beneke * Friedrich Gottlob Born * Ernst Cassirer * Hermann Cohen * Kuno Fischer * Friedrich Karl Forberg * Jakob Friedrich Fries * Hermann von Helmholtz * Dieter Henrich * Eugen Herrigel * Otfried Höffe * Richard Hönigswald * Friedrich Albert Lange * Emil Lask * Arthur Liebert * Otto Liebmann * Siegfried Marck * Hugo Münsterberg * Paul Natorp * Helmuth Plessner * Gustav Radbruch * Karl Leonhard Reinhold * Robert Reininger * Heinrich Rickert * Alois Riehl * Carl Christian Erhard Schmid * Christian Gottfried Schütz * Rudolf Stammler * Hans Vaihinger * Max Weber * Eric Weil * Wilhelm Windelband * Eduard Zeller == Lähteet == == Katso myös == * Saksalainen idealismi == Aiheesta muualla == *
7z

7Z on tiedonpakkausformaatti, joka tukee muutamia erilaisia pakkausalgoritmeja. 7Z luotiin alun perin 7-Zip-pakkausohjelmaa varten. 7Z on rekisteröity vapaalla GNU LGPL -lisenssillä. 7Z:n liittyvä tiedostopääte on .7z. ==Ominaisuudet== * Avoin, vapaa lähdekoodi, joka mahdollistaa minkä tahansa pakkausmetodin ja suojauksen käytön * Hyvä pakkaussuhde * Tehokas 256-bittinen salaus * Tukee suuria tiedostoja == Lähteet == Luokka:Koodausmenetelmät
Boris Aleksandrov (jääkiekkoilija)

Boris Viktorovitš Aleksandrov (, 13. marraskuuta 1955 – 31. heinäkuuta 2002) oli neuvostoliittolainen jääkiekkoilija ja kazakstanilainen maajoukkuevalmentaja. Pelipaikaltaan hän oli oikea laitahyökkääjä. Aleksandrov menehtyi auto-onnettomuudessa Moskovassa ollessaan 46-vuotias. Aleksandrov pelasi vuodesta 1972 lähtien useissa eri Venäjän liigan seuroissa aina uransa loppumiseen vuoteen 1996 asti. Neuvostoliiton hajoamisen jälkeen Aleksandrov pelasi Kazakstanin maajoukkueessa. == Ura == ====== Kausi Joukkue League PO M S Pts RM 1972-73 Torpedo Ust-Kamenogorsk USSR-2 — — — — — 1973-74 PHK TsSKA Moskova USSR — — — — — 1974-75 PHK TsSKA Moskova USSR 33 20 — — — 1975-76 PHK TsSKA Moskova USSR 35 22 — — — 1976-77 PHK TsSKA Moskova USSR 31 24 17 41 — 1977-78 PHK TsSKA Moskova USSR 20 12 — — — 1978-79 PHK TsSKA Moskova USSR 6 3 7 10 9 1979-80 Spartak Moscow USSR 43 22 23 45 52 1980-81 Spartak Moscow USSR — 15 7 22 32 1981-82 Spartak Moscow USSR 14 1 0 1 10 1984-85 Torpedo Ust- Kamenogorsk USSR-2 34 37 19 56 50 1985-86 Torpedo Ust-Kamenogorsk USSR-2 54 52 30 82 97 1986-87 Torpedo Ust-Kamenogorsk USSR-2 64 62 50 112 128 1987-88 Torpedo Ust-Kamenogorsk USSR-2 35 29 29 58 64 1988-89 Torpedo Ust-Kamenogorsk USSR-2 57 56 32 88 68 1989-90 Devils Milano Serie A 29 31 27 58 37 1994-95 Torpedo Ust-Kamenogorsk IHL 30 14 19 33 18 1995-96 Torpedo Ust-Kamenogorsk IHL 13 6 3 9 18 == Saavutukset == * Jääkiekon olympiakulta vuoden 1976 talviolympialaisissa Innsbruckissa. * Kolme Venäjän mestaruutta vuosina 1975, 1977 ja 1978 == Aiheesta muualla == * Peoples.ru * http://www.mtv3.fi/urheilu/arkisto.shtml/arkistot/hockeynight/2002/08/124064 Luokka:Kazakstanilaiset jääkiekkoilijat Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Liikenneonnettomuudessa kuolleet Luokka:Vuonna 1955 syntyneet Luokka:Vuonna 2002 kuolleet
Aleksandr Aleksandrovitš Romanov

Aleksandr Aleksandrovitš Romanov () oli suuriruhtinas, Venäjän kruununperillisen Aleksandr Aleksandrovitšin (tuleva keisari Aleksanteri III) ja Maria Fjodorovnan toiseksi vanhin lapsi. Aleksandr syntyi 7. kesäkuuta 1869 ja kuoli aivokalvontulehdukseen 2. toukokuuta 1870. Aleksandrin isoveli oli tuleva keisari Nikolai II. == Lähteet == Luokka:Romanov-suku Luokka:Vuonna 1869 syntyneet Luokka:Vuonna 1870 kuolleet
Sinfonia nro 6 (Tšaikovski)

Pjotr Tšaikovskin sinfonia nro 6 h-molli op. 74 sävellettiin vuonna 1893. Teos tunnetaan myös lisänimellä Pateettinen sinfonia. Tšaikovski kuoli yhdeksän päivää teoksen ensiesityksen jälkeen. Teosta pidetään Tšaikovskin suurimpana sinfoniana, ja se luetaan ylipäänsä orkesterimusiikin suosituimpien teosten joukkoon. ==Teoksen nimestä ja merkityksestä== Kutsumanimen "pateettinen" sinfonialle antoi säveltäjän veli Modest Tšaikovski. Säveltäjä itse ei pitänyt siitä, mutta kustantaja päätti säilyttää nimen. Teosta sanotaan usein Tšaikovskin itsemurhaviestiksi. Tšaikovskin mukaan teos on ohjelmamusiikkia — eli teoksen kukin osa tarkoittaa jotain konkreettista –, mutta hän ei kertonut eri osien merkitystä. ==Teoksen rakenne ja kulku== Teos perustuu vahvoihin melodioihin. Noin 18 minuuttia pitkä ensimmäinen osa alkaa varovasti. Hyvin rauhallinen pääteema seuraa muutamien minuuttien kuluttua. Osan keskivaiheilla on voimakas, "myrskyisä" taite, jossa palataan alun teemaan. Sen jälkeen pääteema seuraa uudestaan. Lopussa on vielä kooda, jossa on uutta, rauhallista melodiaa jatkoksi pääteemalle. Teoksen toinen osa on 5/4-tahtilajiin sävelletty valssimainen, leppoisa osio. Kolmas osa taas on tyyliltään hyvin marssimainen. Viimeinen osa on mollissa kulkeva kaihoisa adagio, joka päättyy hiljentyen. ==Teoksen osat== # Adagio – allegro non troppo # Allegro con grazia # Allegro molto vivace # Finale: Adagio lamentoso. ==Kirjallisuutta== * Luokka:Pjotr Tšaikovskin sinfoniat Luokka:1890-luvun musiikkiteokset
Vladimír Růžička

Vladimír Růžička (s. 6. kesäkuuta 1963 Most, Tšekkoslovakia) on tšekkiläinen entinen jääkiekkoilija, pelipaikaltaan hyökkääjä. Růžička oli Tšekkoslovakian maajoukkueen parhaimpia pelaajia 1980- ja 1990-luvuilla. Päävalmentajana Růžička voitti Tšekin maajoukkueessa MM-kultaa Saksassa 2010. == Seuraura == * 1979–1988 HC Litvinov * 1988–1989 Dukla Trencin * 1989–1990 Edmonton Oilers * 1990–1993 Boston Bruins * 1993–1994 Ottawa Senators ja Zug * 1995–2005 Slavia Praha HC Ruzicka on pelannut 233 NHL-ottelua tehden 82 maalia ja 85 maalisyöttöä. == Parhaat saavutukset == * jääkiekon olympiahopea 1984, olympiakulta 1998 * jääkiekon maailmanmestaruus 1985 * jääkiekon MM-hopea 1982, 1983, 1986 Luokka:Tšekkoslovakialaiset jääkiekkoilijat Luokka:Tšekkiläiset jääkiekkoilijat Luokka:Tšekkiläiset jääkiekkovalmentajat Luokka:Tšekkiläiset olympiavoittajat Luokka:Jääkiekon maailmanmestarit Luokka:Toronto Maple Leafsin varaamat pelaajat Luokka:Vuonna 1963 syntyneet Luokka:Elävät henkilöt
Bergenin rata

Bergenin rata (norjaksi Bergensbanen) on 493 kilometrin pituinen rautatieliikenneyhteys Norjassa välillä Oslo–Bergen. Radan rakentaminen alkoi Bergenistä vuonna 1883. Se vihittiin käyttöön kuningas Haakon VII:n johdolla Vossin asemalla 27. marraskuuta 1909. Toinen pääteasema Oslo oli tällöin vielä nimeltään Kristiania. Bergenin rata on Euroopan korkeimmalla kulkeva kahden merkittävän kaupungin välinen runkoratayhteys: sen korkein kohta Taugevandissa on 1 300 metriä merenpinnan yläpuolella. Asemista korkeimmalla sijaitsee Finse. Se on 1 222 metriä merenpinnan yläpuolella ja Pohjoismaiden korkeimmalla sijaitseva rautatieasema. Radan korkein kohta on käytöstä poistuneella vanhalla osuudella, nykyään korkein kohta on Finsen lähelle rakennetussa uudessa tunnelissa 1 237 metriä merenpinnasta. Radan rakenteisiin kuuluu 182 tunnelia, joiden yhteispituus on 73 kilometriä. Nykyisin matka taittuu nopeimmillaan kuudessa ja puolessa tunnissa. Koko Bergenin rata sähköistettiin vuonna 1964. Rataa on yleisesti pidetty maisemiltaan maailman kauneimpiin kuuluvana rautatieyhteytenä. Bergenin radan varrelta Myrdalin rautatieasemalta laskee 20 kilometrin pituinen maisemarata Flåmsbana alas tuntureilta Aurland-vuonolle Flåmiin. ==Aiheesta muualla== *NSB (Norges Statsbaner): Radan esittely Luokka:Norjan rautatiet Luokka:Bergen Luokka:Oslon liikenne Luokka:Bergenin liikenne
Karkauskuukausi

Karkauskuukausi oli vanhassa roomalaisessa kalenterissa ylimääräinen kuukausi, joka liitettiin noin joka kolmannen vuoden loppuun. Karkauskuukaudettomina vuosina vuoden viimeinen kuukausi oli helmikuu, joka karkauskuukaudellisina vuosina lyhennettiin 23-päiväiseksi. Karkauskuukauden lisäämisestä vuoteen päättivät paikalliset johtajat. Ajanlasku meni sekaisin, kun he eivät muistaneet julistaa karkauskuukausia oikeisiin vuosiin ja lisäsivät niitä vääriin vuosiin. Näin vuodenajat joutuivat vääriin vuoden kohtiin. Karkauskuukaudet jäivät historiaan Julius Caesarin 40-luvulla eaa. järjestämässä kalenteriuudistuksessa. Caesar lisäsi vuoteen 46 eaa. kolme karkauskuukautta, jotta vuodenajat saatiin oikeisiin kohtiin. Tämän jälkeen siirryttiin juliaaniseen kalenteriin, jossa käytettiin karkauspäiviä eikä karkauskuukausia. Luokka:Ajanlasku
Tukivoima

Tukivoima eli normaalivoima on voima, jolla kuvataan kiinteiden kappaleiden välistä mekaanista vuorovaikutusta. Tukivoima on suuntautunut kohtisuorasti kontaktipinnan suhteen ja se estää kappaleita työntymästä toistensa sisään. Esimerkiksi pöydällä olevaan kirjaan vaikuttaa pääasiallisesti kaksi voimaa: painovoima sekä pöydän kirjaan kohdistama tukivoima. Nämä voimat kumoavat toisensa niin että kirja pysyy paikallaan. Amontonsin ensimmäisen lain mukaan kappaleeseen vaikuttavan kitkan suuruus on suoraan verrannollinen siihen vaikuttavaan tukivoimaan. Suhdeluku tunnetaan nimellä kitkakerroin. Kitka ja tukivoima vaikuttavat kuitenkin eri suuntiin: tukivoima on aina pintaa vastaan kohtisuora, kun taas kitka vaikuttaa pinnan suuntaisesti pinnan suuntaista liikettä vastustaen. == Lähteet == == Aiheesta muualla == Luokka:Klassinen mekaniikka Luokka:Voimat
Mollu Heino

Mollu Heino, oik. Marjo Heino, (ent. Heino-Fihlman, s. 3. marraskuuta 1967 Tampere) on suomalainen taidemaalari ja kuvataiteilija, joka asuu ja työskentelee Eurajoen Luvialla. == Ura == Heino on toiminut kuvataiteen läänintaiteilijana Satakunnan taidetoimikunnassa vuodet 2002–2006 ja toimii manageroinnin läänintaiteilijana Taiteen edistämiskeskuksen Porin pisteessä 2014–2016. Vuonna 2002 hän sai taidetoimikunnan ja Lönnströmin taidemuseon Vuoden nuori satakuntalainen kuvataiteilija -näyttelystipendin. Heino on opiskellut sekä Kuvataideakatemiassa että Taideteollisessa korkeakoulussa.Ama- galleryn esittely Viitattu 17.6.2009. Mollu Heinon teokset ovat usein viitteellisiä maisemia, hämäriä ja autioita näkymiä, joissa paikasta on jäljellä vihjeitä horisontista tai heijastumista. Sarjallisissa maalauksissa maiseman tila ja aika muuntuvat.Lönnströmin taidemuseon esittely Viitattu 17.6.2009. == Julkisia teoksia == Tiedosto:Punaisten uhrien muistomerkki.jpg|Punaisten uhrien muistomerkki, 2018, Pori. Tiedosto:Kukkatie- taideteos Tuorsniemen kiertoliittymässä.jpg|Kukkatie, yhdessä Katja Tuomalan ja Vähä-Rauman koulun oppilaiden kanssa, 2019, Pori. Tiedosto:Mollu Heino 2023 Merikrapu.jpg|Merikarapu, 2023, Eurajoki. == Lähteet == ==Aiheesta muualla== *Mollu Heinon kotisivu *Kuvataiteilijamatrikkeli Luokka:Suomalaiset taidemaalarit Luokka:Vuonna 1967 syntyneet Luokka:Elävät henkilöt
Ykspihlaja

Ykspihlaja () on vanha Kokkolan työläiskaupunginosa. Siellä sijaitsee muun muassa Kokkolan satama. Ykspihlajassa toimii myös Suomen aktiivisimpiin kuuluva harrastajateatteri, Ykspihlajan Työväen Näyttämö. Teatterin näyttämönä toimii Ykspihlajan työväentalo, joka on toiminut mm. sotasairaalana. Ykspihlajassa on myös arkkitehti Aarne Nuortilan suunnittelema kirkko. Ykspihlaja on nykyisin omakotitaloaluetta. Takavuosina puhuttiin ”Pihlajan jengistä”, jolla oli oma maineensa. Aikoinaan Ykspihlajan pääkadun Satamakadun varrella on ollut lukuisia baareja, kauppoja ja puoteja. Sittemmin, kun laivalastien purkaminen ja lastaus ovat nykyaikana nopeutuneet, palvelut Satamakadulla ovat vähentyneet. Ykspihlajassa sijaitsee myös merkittävä teollisuusalue, jolla sijaitsee Boliden AB:n sinkkitehdas ja rikkihappotehdas, CABB Oy, Yara Suomi Oy, Tetra Chemicals Europe Oy ja Freeport Cobalt Oy. Tehdasalueesta suuren osan rakensi aikoinaan valtionyhtiö Kemira (Rikkihappo Oy), mutta tehtaan osia myytiin myöhemmin eri yhtiöille. Sama koski Outokummun metallurgista tehdasta. Nämä yritykset työllistävät yhteensä noin 1 000 henkilöä. Tehdasalueen koillispuolella Santahaassa on puolustusvoimien entinen Kokkolan asevarikko, joka lakkautettiin 2000-luvun ensikymmenen puolivälissä. Alue on nykyisin asevarikon ostaneen sijoitusyhtiön LSK Business Park Oy:n omistuksessa. Kokkolan kaupunki valmistelee alueen ostamista. Ykspihlajan Reima on perinteikäs urheiluseura Ykspihlajasta. Seura pelaa jalkapallossa miesten kolmosta. ==Lähteet== == Aiheesta muualla == *Airola, Outi: Ykspihlaja-kirja, ISBN 952-91-8009-8 *Kansalaisen karttapaikka *Ykspihlajan Asukasyhdistys verkossa Luokka:Kokkolan kaupunginosat
Dárius Rusnák

Dárius Rusnák (s. 2. joulukuuta 1959 Ružomberok, Tšekkoslovakia) on slovakialainen entinen jääkiekkoilija. Hyökkääjäpelaaja. Rusnák oli Tšekkoslovakian maajoukkueen parhaimpia pelaajia 1980-luvulla. Philadelphia Flyersin varaus vuonna 1987. Dárius Rusnák pelasi jääkiekkoseurassa Slovan Bratislava ja SM-liigassa KalPassa hän pelasi 178 ottelua tehden 82 maalia, 114 maalisyöttöä yht. 196 tehopistettä vuosina 1989–93. == Parhaat saavutukset == * jääkiekon olympiahopea 1984 * jääkiekon maailmanmestaruus 1985 Rusnak,Darius Rusnak,Darius Luokka:Philadelphia Flyersin varaamat pelaajat Rusnak,Darius Rusnak,Darius
Lemon

Lemon oli vuosina 1969–1974 toiminut suomalainen pop-yhtye. Yhtyeen perustivat Leif Kiviharju (basso ja laulu), Arto Tarkkonen (urut), Mårten Enqvist (kitara) ja Seppo Järvinen (rummut). Tarkkonen ei viihtynyt yhtyeessä, joten hänet korvasi pian Markku Vihavainen (kitara) ja tällä kokoonpanolla syntyi vuoden 1969 lopulla single ”Kestä en kauempaa” / ”A Boy Like Me” sekä seuraavan vuoden marraskuussa tehtiin esikoislevy Lemon. Lemon ei menestynyt, ja se hajosi 1972 tehtyään Uriah Heep -hitistä ”Lady in Black” suomennoksen ”Nainen tummissa” (Vihavaisen korvasi 1971 Arto Lönnfors). Järvinen kasasi uuden Lemonin, johon kuuluivat hänen lisäkseen Enqvist, Kari Rosti (kitara ja laulu), Jorma Kalenius (basso) ja Vesa Kurkela (kosketinsoittimet), mutta yhtye hajosi lopullisesti 1974. == Tuotanto == ;Singlet * ”Kestä en kauempaa” / ”A Boy Like Me” (1969) * ”Ilman ystävää et jää”/”Columbus the Winner” (1970) * ”Nainen tummissa” / ”Pallo jalkaan” (1972) * ”Nyt mentiin etelän öihin” / ”Hymyä huuleen” (1974) ;LP-levyt * Lemon (1970) LRLP 30 * Vanha vakaa Lemon (1972) UFO 003, CD-uusintapainos Rocket Records (2011) Luokka:Suomalaiset popyhtyeet
Aivohermo

Aivohermot () ovat osa ihmisen ääreishermostoa lukuun ottamatta näköhermoja (aivohermo II), jotka verkkokalvojen ohella kuuluvat väliaivoihin (loput 11 aksonia ulottuvat aivojen ulkopuolelle ja katsotaan siksi osaksi ääreishermostoa). Ne lähtevät aivojen pohjasta. Aivohermojen lisäksi ääreishermostoon kuuluvat selkäydinhermot ja autonomiset hermot. Aivohermojen hermosolmu alkaa keskushermostosta. Aivohermoja on yhteensä kaksitoista paria, joista vain ensimmäinen ja toinen lähtee isoaivoista, loput aivorungosta. Lisäksi joillain aivohermoilla on sivuhaaroja. Aivohermot kulkevat hajuhermoja lukuun ottamatta talamukseen. Hajuhermo päättyy hajukäämiin. Oheisessa taulukossa varsinaiset aivohermot on merkitty roomalaisin numeroin, sivuhaarat ko. aivohermon perään arabialaisin numeroin. # Aivohermo Latinankielinen nimi I Hajuhermo nervus olfactorius II Näköhermo nervus opticus III Silmän liikehermo nervus oculomotorius IV Telahermo nervus trochlearis V Kolmoishermo nervus trigeminus V1 Silmähermo nervus ophthalmicus V2 Yläleukahermo nervus maxillaris V3 Alaleukahermo nervus mandibularis VI Loitontajahermo nervus abducens VII Kasvohermo nervus facialis VIII Kuulo-tasapainohermo nervus vestibulocochlearis IX Kieli-kitahermo nervus glossopharyngeus X Kiertäjähermo (vagushermo) nervus vagus X1 Palaava kurkunpäähermo nervus laryngeus recurrens XI Lisähermo nervus accessorius XII Kielen liikehermo nervus hypoglossus ==Lähteet== * Luokka:Kognitiivinen neurotiede Luokka:Seulonnan keskeiset artikkelit
Peter Kopteff

Peter Kopteff (s. 10. huhtikuuta 1979 Helsinki, Suomi) on suomalainen uransa lopettanut jalkapalloilija. Kopteff oli yleensä pelipaikaltaan vasen laituri. Kopteff on pelannut Suomessa FC Jazzissa ja HJK:ssa. Kasvattajaseurana toimi HJK. Vuosina 2002–2005 hän pelasi Viking Stavangerin joukkueessa Norjassa. Kauden 2005–2006 hän vietti Stokessa Englannissa saamatta paljoakaan peliaikaa. Ennen Aalesundiin siirtymistä elokuun 2008 lopussa Kopteff pelasi FC Utrechtissa Alankomaissa kaksi kautta. Kopteff kuului Antti Muurisen aikaan Suomen maajoukkueen vakiorinkiin. A-maaotteluita hän on pelannut 39 ja tehnyt niissä yhden maalin.Miesten A-maajoukkue Suomen Palloliitto. Viitattu 31.1.2008. ==Lähteet== ==Aiheesta muualla== Luokka:Suomalaiset jalkapalloilijat Luokka:Vuonna 1979 syntyneet Luokka:Elävät henkilöt
Ensimmäinen peloponnesolaissota

"Ensimmäinen" peloponnesolaissota on nimitys Ateenan ja Spartan väliselle sodalle, joka käytiin vuosina 460–445 eaa. Se edelsi varsinaista peloponnesolaissotaa, joka käytiin vuosina 431–404 eaa. Vuonna 464 eaa. Spartaan iski maanjäristys, jossa kuoli tuhansia spartalaisia. Messenian helootit näkivät tämän sopivaksi tilaisuudeksi kapinoida Spartaa vastaan ja aloittivat kapinan joka tunnetaan nimellä kolmas Messenian sota. Sparta pyysi kaikkia liittolaisiaan avuksi kapinaa kukistamaan. Ateenalaiset lähettivät Kimonin johdolla armeijan auttamaan, mutta spartalaiset lähettivät pian ateenalaiset takaisin kotiin, ehkä siksi, että ateenalaiset alkoivat sympatisoida messenialaisten kanssa. Tämä tapahtuma sai kuitenkin Spartan ja Ateenan entisen lämpimät suhteet viilenemään ja vuonna 460 eaa. Ateena solmi liiton Spartan perivihollisen Argoksen kanssa. Samalla Korintin ja Megaran välille puhkesi riita, joka sai Megaran myös jättämään Spartan johtaman Peloponnesolaisliiton. Ateenalaiset auttoivat megaralaisia linnoittamaan alueensa ja alkoivat myös itse rakentaa niin sanottuja pitkiä muureja Ateenan ja sen satamakaupungin Pireuksen välillä. Vuonna 457 eaa. spartalaiset kukistivat Ateenan ja sen liittolaiset Tanagran taistelussa. Mutta kun spartalaiset palasivat Peloponnesokselle, ateenalaiset kukistivat boiotialaiset ja saivat koko Boiotian valtaansa. Seuraavana vuonna ateenalainen Tolmides johti laivastoa, joka hyökkäsi Lakonian rannikkoa vastaan ja poltti spartalaisten telakat. Samalla laivasto valtasi Naupaktoksen, jonne ateenalaiset asuttivat Messeniasta paenneita helootteja. Vuonna 451 eaa. osapuolet sopivat viiden vuoden aselevosta. Vuonna 446 eaa. boiotialaiset kapinoivat Ateenaa vastaan ja kukistivat Tolmideen Koroneian luona. Ateena luopui Boiotiasta Plataiaita lukuun ottamatta. Tämän innoittamana Euboia ja Megara kapinoivat myös Ateenaa vastaan. Spartan nuori kuningas Pleistoanaks päätti auttaa Megaraa. Ateenalainen Perikles sai kuulla tästä ja marssi pikavauhtia spartalaisia vastaan. Kun Pleistoanaks sai kuulla tästä, päätti hän palata kotiin ilman taistelua. Tästä hyvästä häntä syytettiin lunnaiden vastaanottamisesta ja hänen oli pakko lähteä maanpakoon. Samalla Perikles sai rauhassa kukistaa Euboian kapinan. Samana vuonna Ateena ja Sparta solmivat kolmenkymmenen vuoden rauhan. Luokka:Peloponnesolaissota
Bobby Moore

Robert Frederick Chelsea ”Bobby” Moore (12. huhtikuuta 1941 – 24. helmikuuta 1993) oli englantilainen jalkapalloilija. Hän oli Englannin vuoden 1966 maailmanmestarijoukkueen kapteeni, ja häntä pidetään yhtenä kaikkien aikojen parhaista jalkapallopuolustajista.. Ollessaan koulupoika Moore liittyi West Ham Unitediin ja nousi seuran edustusjoukkueeseen vuonna 1960. Hän pelasi keskuspuolustajana, missä hän menestyi hyvin enemminkin pelinlukutaitonsa kuin taklaustensa ansiosta. Pelé kuvaili Moorea paitsi parhaimmaksi puolustajaksi, jota vastaan hän on urallaan pelannut, niin myös reiluimmaksi kohtaamakseen puolustajaksi. Moore pelasi Englannin maajoukkueessa 1962 MM-kisoissa Chilessä, missä joukkue selvisi puolivälieriin. Moore oli kahden vuoden ajan maajoukkueen kapteenina, kuten myös omassa seurajoukkueessaan. Vuonna 1963 Moore johdatti West Hamin FA Cupin voittoon. Loppuottelussa Wembleyllä kaatui Preston maalein 3–2. Vuotta myöhemmin samalla stadionilla Mooren kipparoima West Ham kaatoi Cup-voittajien Cupin loppuottelussa Bayern Münchenin. Moore pääsi juhlimaan suurvoittoa samalla stadionilla vielä kolmannenkin kerran, kun Englanti MM-kotikisojen 1966 loppuottelussa kaatoi Saksan liittotasavallan maalein 4–2. Maajoukkueuransa Moore päätti marraskuussa 1973 ystävyysotteluun Italiaa vastaan. Hän pelasi maajoukkueessa 108 ottelua ja teki niissä kaksi maalia. Vuonna 1974 hän siirtyi West Hamista, missä oli pelannut 15 vuoden ajan, kakkosdivisioonan Fulhamiin. 1975 Moore pelasi Fulhamissa FA Cupin loppuottelussa entistä seuraansa West Hamia vastaan, mikä voitti ottelun maalein 2–0. Uransa loppuvuosina Moore pelasi vielä Yhdysvalloissa San Antonio Thunderissa ja Seattle Soundersissa. Peliuransa jälkeen Moore kokeili siipiään valmentajana heikoin tuloksin. Hänellä oli ongelmia myös liiketoimissaan ja avioliitossaan. 15. helmikuuta 1993 Moore ilmoitti sairastavansa mahasyöpää. Hän kuoli pian tämän jälkeen. == Lähteet == == Aiheesta muualla == * http://www.bobbymooreonline.co.uk/ Luokka:Englantilaiset jalkapalloilijat Luokka:Jalkapallon maailmanmestarit Luokka:Vuonna 1941 syntyneet Luokka:Vuonna 1993 kuolleet Luokka:Seulonnan keskeiset artikkelit